Publication: Magyar Közlöny
Issue: MK-2003-126 (Year: 2003, Number: 126)
Era: 1990-2004
Section: szóló 1997. évi C. törvény (a továbbiakban: Ve.)
Paragraph Index: 1307

117. §-ának (1) bekezdésében foglalt hatáskörében eljárva a Pajzs Szövetség által benyújtott népszavazási kezdeményezés aláírásgyûjtõ ívének hitelesítése tárgyában meghozta a következõ határozatot: Az Országos Választási Bizottság az aláírásgyûjtõ ív hitelesítését megtagadja. A határozat ellen az annak közzétételét követõ 15 napon belül az Alkotmánybírósághoz címezve az Országos Választási Bizottsághoz lehet kifogást benyújtani. INDOKOLÁS I. A Pajzs Szövetség 2003. szeptember 29-én népszavazási kezdeményezés aláírásgyûjtõ íve mintapéldányának hitelesítését kérte az Országos Választási Bizottságtól. Az aláírásgyûjtõ íven a következõ kérdés szerepel: „Akarja-e Ön, hogy a Magyar Köztársaság ne ismerje el az Európai Unió alkotmányának létrehozásáról szóló 2003/126. szám nemzetközi szerzõdés Magyar Köztársaságra vonatkozó, kötelezõ érvényû hatályát?” Az aláírásgyûjtõ íven feltüntetett kérdés tartalmi, a jogszabályi feltételeknek való megfelelés szempontjából történõ vizsgálata körében az Országos Választási Bizottság megállapítja, hogy a népszavazásra feltenni kívánt kérdés az Alkotmány 28/C. §-ában rögzített tilalomba ütközik, mely szerint nem lehet népszavazást tartani hatályos nemzetközi szerzõdésbõl eredõ kötelezettségrõl. A népszavazásra feltett kérdés tartalma szerint ütközik a Magyar Köztársaság csatlakozásának feltételeirõl, valamint az Európai Unió alapját képezõ szerzõdések kiigazításáról szóló okmányban foglalt kötelezettségvállalással, különös figyelemmel az annak 5. Cikke (1) és (2) bekezdéseibe foglaltakkal. II. A határozat az Alkotmány 28/C. §-án, a Ve. 117. §-án és

Source: https://magyarkozlony.hu/hivatalos-lapok/1a74efc745ed8f3039f4f920428fc4c0a4859803/dokumentumok/fcce32e5832f0c9db073bda572c783c909cc2f23/letoltes